钦定古今图书集成/明伦汇编/氏族典/第292卷 > 《廖用贤尚友录》 > 汤莘叟
## 钦定古今图书集成/明伦汇编/氏族典/第292卷 > 《廖用贤尚友录》 > 汤莘叟

按《万姓统谱》：莘叟字起莘，宁化人。登绍兴五年进士
第。少好吟咏，有《马上吟》云：“宿雨洗山新绿嫩，晓风吹
杏残红干。沙头路暖日欲暮，行客扬鞭不觉难。”晚年
自述幽居云：“葛巾簪下无多发，芽舍门前有好山。”皆
脍炙人口。终饶州推官。